b'\n_START_ARTICLE_\nRamona Palabrica-Go\n_START_PARAGRAPH_\nSi Ramona Palabrica-Go ay ang unang babaeng Pilipinong naging komandante ng batalyon sa kasaysayan ng Hukbong Katihan ng Pilipinas. Naganap ang pagiging komandanteng pangbatalyon ng babaeng tenyenteng koronel na ito noong Enero 2003, noong siya ay may edad na 45. Itinalaga siyang komandante ng Batalyong Pang-abyasyon sa ilalim ng Brigadang Magaang na Baluti (Light Armor Brigade) na nakahimpil sa Kutang Magsaysay (Fort Magsaysay) sa Laur, Nueva Ecija. Mayroon siyang tatlong anak. Ipinanganak at lumaki sa San Enrique, Iloilo.'